ANTIDOPINGOVÁ AGENTÚRA 
      SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 				Žaneta
Priezvisko:			CSÁDEROVÁ			 	Titul: Mgr., PhD.
Funkcia:			riaditeľka 
Znalosť jazykov:		anglicky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Holandsko
Mesto:				Amsterdam 
Termín:			15. 06. 2016
Prijímajúca organizácia:     	Holandsko ako predsedajúca krajina EU 
Adresa:			Kattenburgerstraat 7
				1018 JH Amsterdam

Účel cesty:	EU Anti – Doping Conference (EU Antidopingová konferencia)		
Boj proti dopingu v EU v právnej rovine: rovnováha medzi efektivitou anti –dopingových opatrení a základných práv

Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	15. jún  2016 	09.00 - 18.00 hod.
	
Navštívená organizácia:	prvá polovica roku 2016 Holandsko ako predsedajúca krajina Rady EU, Amsterdam

Kontaktované osoby:	predstavitelia národných antidopingových organizácií
	zástupcovia vládnych inštitúcií pre antidoping
	zástupcovia športových inštitúcií
	anti - dopingoví experti
	
Kontaktné adresy:	Adresár nezverejňujeme. 

4.	PRIEBEH ROKOVANÍ

Pracovný program rokovaní bol traktovaný v nasledovných kľúčových tématických celkoch:
Úvodný blok bol venovaný uvedeniu účastníkov k tematike venovanej celosvetovému záujmu  boja proti dopingu.  So svojimi prednáškami vystúpili pani Edith Schippers ako ministerka pre zdravie, sociálne zabezpečenie a šport v Holandsku, predstaviteľ Európskej komisie pán Jens Nymand – Christensen a generálny riaditeľ WADA p. Olivier Niggli. 
Ďalší blok bol venovaný problematike limitovania zberu, spracovania a zdieľania osobných údajov športovcov. Európska komisia musí zosúladiť legislatívu ohľadom všeobecnej regulácie ochrany osobných údajov a základných ľudských práv v tomto prípade práv športovcov. Príspevky predniesli profesorka práva amsterdamskej univerzity pani Marjan Olfers a za Európsku Úniu pre oblasť ochrany osobných údajov pán Thomas Zerdick. Nasledovala panelová diskusia venovaná dôsledkom EU – verejnej regulácií ochrany osobných údajov pre športové organizácie a športovcov. Problém sa dotýka používania administratívneho programu ADAMS, kde sa zbierajú osobné údaje športovcov a následne zdieľajú ostatnými subjektmi športového hnutia. Krajiny musia upraviť svoju legislatívu, aby boli dodržané základné práva športovcov ohľadom ich ochrany osobných údajov. Pripravuje sa úprava regulácie zo strany EU, kde by si mali krajiny zadefinovať zber údajov ako verejný záujem. Dôležité je pre krajiny implementovať Kódex WADA a ostatné platné normy do svojej legislatívy. Dôležité pri zbere osobných údajov je zadefinovať si kto, kde, čo, kedy a prečo zbierame a kontrolujeme osobné údaje. Časový program úpravy právnej legislatívy ohľadom ochrany osobných údajov EU 2012 návrh, 2016 adoptovanie a publikovanie, máj 2018 aplikácia do praxe.
Do budúcnosti je nevyhnutná spolupráca národných antidopingových organizácií s medzinárodnými športovými federáciami, regionálnymi antidopingovými organizáciami, globálna koordinácia systému ADAMS, zavedenie biologického pasu športovca. Najväčší dôraz do budúcnosti v boji proti dopingu sa bude klásť na edukáciu a budovanie morálnych hodnôt mladých športovcov. Posledný blok bol venovaný otázke ako rozvíjať boj proti dopingu, stratégia, dobrá štruktúra a nové trendy v kultúre. Kde vystúpil pán Joseph de Pencier za INADO. Zdôraznil dôležitú úlohu rodiča a jeho postoj k budúcemu športovcovi a hlavne jeho podporu. Pán Anders Solheim ako predseda T-DO Rady Európy predstavil 3 piliere kvalitnej štruktúry boja proti dopingu v športe. Prvý pilier predstavuje legislatíva (regulácia, vystavovanie TUE, ADAMS), druhý pilier predstavuje vyšetrovanie, inteligentné testovanie, žaloba, tretí pilier predstavuje vypočúvanie a odvolací proces. Antidopingový program musí byť založený na kvalite, aby bolo splnené dodržiavanie anti – dopingových pravidiel. Pán Bart Coumans predstaviteľ holandského NADO a člen edukačnej komisie WADA zdôraznil najväčšie riziká pre športovcov ako konzumácia suplementov kontaminovaných zakázanými látkami, používanie zakázaných látok bez vystavenia terapeutickej výnimky, používanie spoločenských drog, ktoré sú súčasťou Zoznamu zakázaných látok a chyby počas  dopingovej kontroly. Základom prevencie je povedomie, informovanosť, edukácia a iné opatrenia spojené s antidopingom. Vyzdvihol informačné technológie, ktoré významne napomáhajú v tomto boji ako príklad spomenul web stánku, sociálne média, aplikácie a e –learning.
	Na záver bola cez aplikáciu BuzzMaster online diskusia s uvedenými odborníkmi.
                         
5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

 pre Antidopingovú agentúru SR

-		dodržiavanie antidopingových pravidiel podľa Kódexu 2015,    
-		spolupráca s vládnymi verejnými inštitúciami, národnými športovými organizáciami a ostatnými športovými organizáciami v oblasti boja proti dopingu,
-	využívať aplikácie a iné moderné prostriedky pre dostupnosť informácií ohľadom antidopingu pre športovcov, 
-	spolupráca s disciplinárnymi komisiami jednotlivých športových zväzov,
-	implementácia nariadenia EU v roku 2018 ohľadom ochrany osobných údajov pri migácií osobných údajov prostredníctvom administratívneho programu ADAMS.

6.	PRÍNOS 

Uvedená konferencia bola prínosom z informačného hľadiska nakoľko Slovenská republika nastupuje  od 1. júla ako predsedajúca krajina Rady  EU. Problematika boja proti dopingu je súčasťou negatívnych javov v športe.

7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Vypracoval: 	
Mgr. Žaneta Csáderová, PhD.
Súhlasíme so zverejnením správy na webovej stránke Antidopingovej agentúry SR.

Bratislava, 21.06. 2016	Schválil: 	Mgr. Helena Poláková, PhD.
						vedúca služobného úradu